โฆษกประจำสำนักนายกรัฐมนตรี ยืนยัน รัฐบาลไม่ได้แก้ไขปัญหาล่าช้า แต่ทุกอย่างต้องเป็นไปด้วยความรอบคอบ
โฆษกประจำสำนักนายกรัฐมนตรี ยืนยัน รัฐบาลไม่ได้แก้ไขปัญหาล่าช้า แต่ทุกอย่างต้องเป็นไปด้วยความรอบคอบ        นางนฤมล ภิญโญสินวัฒน์ โฆษกประจำสำนักนายกรัฐมนตรี กล่าวถึงกรณีที่พรรคฝ่ายค้าน ออกมาระบุถึงการแก้ไขปัญหาให้กับประชาชนที่ได้รับผลกระทบจากสถานการณ์โควิดล่าช้า โดยยืนยันว่า การแก้ไขปัญหาเป็นไปตามขั้นตอน ไม่ได้ล่าช้า ส่วนตัวเห็นว่า มาตรการสาธารณสุขที่เข้มข้นในขณะนี้ อาจทำให้ได้รับผลกระทบทางสังคม ซึ่งนายกรัฐมนตรี ค่อยๆ พิจารณามาตรการอย่างต่อเนื่อง เพื่อให้เกิดความสมดุลและเป็นไปด้วยความรอบครอบให้มากที่สุด และเห็นว่า แม้นายกรัฐมนตรี จะตัดสินใจไปในทิศทางใด แต่ก็ยังมีความคิดเห็นที่แตกต่างกันออกไป ดังนั้น การพิจารณาในเรื่องใดจะต้องรับฟังความคิดเห็นจากทุกภาคส่วนด้วย ขณะที่มีการเรียกร้องให้เปิดประชุมสภาสมัยวิสามัญให้เร็วที่สุดจากพรรคฝ่ายค้าน เพื่อหารือถึงการให้ความช่วยเหลือประชาชนนั้น อยู่ที่การพิจารณาของสภาผู้แทนราษฎรโฆษกประจำสำนักนายกรัฐมนตรี ยังเชื่อว่า ภายในวันที่ 30 เมษายนนี้ จะมีความชัดเจนถึงการผ่อนปรนมาตรการต่างๆ จากนายกรัฐมนตรี ซึ่งการที่จะพิจารณาจะต้องรับความข้อเสนอจากทุกภาคส่วนก่อน ทั้งด้านสาธารณสุขและหน่วยงานด้านความมั่นคง โดยเมื่อวานนี้นายกรัฐมนตรี ได้มอบหมายให้หลายฝ่ายไปศึกษามาตรการของการค่อยๆ ปลดล็อค เพื่อหาแนวทางที่ดีที่สุด อย่างไรก็ตาม ในขณะนี้ยังไม่มีการปลดล็อกในพื้นที่ 32 จังหวัด ตามที่บางสื่อนำเสนอ เพราะจะต้องรอการหารือจากที่ประชุม ศบค.ก่อน